Lerma

Lerma Espainiako Burgosko probintziako Arlanza eskualdean dagoen udalerria da. 2017ko datuen arabera 2.596 biztanle zituen 166 km²-ko azaleran. Historikoki oso aberatsa, Lermako Dukea zen Francisco Gómez de Sandoval y Rojas pertsonalitatearekin oso lotuta dago. 2018tik Espainiako Herririk Politenetako bat gisa sailkatuta dago eta, eta izen bereko elkarteko kide da geroztik.https://www.lospueblosmasbonitosdeespana.org/castilla-y-leon/lerma/

Udalerria Burgosko probintzian dago, Gaztela eta Leongo autonomia-erkidegoan, Espainian. Iparraldeko autobiaren ondoan dago. Arlanza eskualdekoa da, eta bertako biztanleria nagusia du. Burgosko hiriburutik 39 km-ra dago. Erliebea lurraldea ekialdetik mendebaldera zeharkatzen duen Arlanza ibaiak balditzatzen du.

 Historia 
Erdi Arotik, Extremadura eta Demanda mendilerroa lotzen dituen Burgosko Errege Abelbidean nahitaezko pasabidea zen herria. Herriaren historia Lermako Dukea zen Francisco Gómez de Sandoval y Rojas pertsonalitatearekin oso lotuta dago. Nolabait Gaztelako Gortearen egoitza izan zen hiriburua Valladolid izan zen garaian (1601ko urtarrilaren 11tik 1606ko martxoaren 4 arte), Filipe III.a Espainiakoaren garaian. Horregatik ere herrian eraikin erlijioso ugari dago.

Frankismo garaian errepresio bortitza ezagutu zen lurraldean. 2006 eta 2007 artean lau hobi komun ireki ziren La Andaya mendian, Lermatik gertu, 90 gorpu baino gehiagorekin, horien artean Aranda de Dueroko alkatea eta bost zinegotzi; indar frankistek hil zituzten 1936ko abuztuan Espainiako gerra zibilean eremua konkistatu zutenean.https://elpais.com/diario/2007/08/24/espana/1187906414_850215.html Lermako Dukearen jauregiaren inguruan kontzentrazio-esparrua antolatu zuten, bestetik.

Turismoari dagokionez, gaur egun, ondoko Covarrubias eta Santo Domingo de Silos herriekin batera, Arlanzaren Triangelua deritzona osatzen du.

 Auzoak 
Lerma honako auzoek osatzen dute:

 Auzoak Biztanleria (2000) Biztanleria (2010)Nomenclátor INE Lerma (herrigunea) 1.795 2.610 Castrillo de Solarana 573 43 Rabé de los Escuderos 16 14 Revilla Cabriada 54 51 Ruyales del Agua 36 31 Santillán del Agua 23 28 Villoviado 21 21

 Ondarea 
Ondarearen ikuspuntutik Lerma oso aberatsa da. Hona hemen monumentu batzuk:https://www.citlerma.com/monumentos/
 Lermako Dukearen jauregia, egungo paradorea
 Santa Clara komentua
 Plaza Nagusia
 San Blas komentua
 San Pedro kolegiata
 Santa Teresa komentua
 Santa Teresa komentua
 Klarisatarren komentua
 Jaungoikoaren Ama komentua
 Hiribilduaren sarrera, ondoren espetxea izana

 Iruditegia 

 Erreferentziak 

 Biztanleria 

 Ikus, gainera 
 Burgosko udalerrien zerrenda

 Kanpo estekak 

  Lermako udalaren webgunea.
 :Lermako turismo bulegoaren webgunea.
 ;Lermako monumentuak bideo batean.

Kategoria:Lerma (Burgos)
Kategoria:Burgosko udalerriak
Kategoria:Burgosko probintziako herriak
Kategoria:Burgos probintziako kultura-intereseko ondasunak